14 साल की लड़की से गैंग रेप करके जिंदा जलाया  
महाराष्ट्र के नासिक में 14 साल की एक नाबालिग लड़की के साथ सामूहिक बलात्कार करने के बाद जिंदा जलाने का मामला सामने आया है।
महाराष्ट्र के नासिक में 14 साल की एक नाबालिग लड़की के साथ सामूहिक बलात्कार का मामला सामने आया है। यही नहीं बलात्कार के बाद इस लड़की को जिंदा जलाने की कोशिश भी की गई। ये घटना नासिक के लहारा गांव की है। लड़की को 90 फ़ीसदी जली हालत में अस्पताल में भर्ती कराया गया है जहां उसकी हालत गंभीर बनी हुई है। हैरानी की बात तो ये है कि इस तरह की दरिंदगी दिखाने वाले तीनों आरोपी भी नाबालिग ही हैं। नासिक पुलिस ने इन तीनों को गिरफ्तार कर लिया है।